dahil sa gayon ay tuwangtuwa at magalak na pinakapuri ni aling victorina ang mga kabutihan ni pelaez, at gagawin na sanang katapatang loob si isagani tungkol sa kaniyang panibagong pag ibig, nang dumating na tumatakbo ang kaibigan ni paulita upang sabihin na ang pamaypay nitoy nahulog sa mga batong nasa pasigan, sa kalapit ng malecon. pakana pagkakataon, ngunit ang pangyayaring itoy nagbigay daan upang ang kaibigan ay matirang kasama ng matandang babai at si isagani naman ay mangyaring makipag alaman kay paulita. sa isang dako naman ay ikinalulugod ni aling victorina ang gayon, at upang maiwan sa kaniya si juanito, ay linuluwagan ang pag ligaw ni isagani. mayroon nang handang paraan si paulita; nang magpasalamat ay nagpakunwaring may pagkamuhi, may sama ng loob, at ipinahiwatig, sa isang paraang lubhang mahinhin, na siyay nagtataka sa pagkakatagpo doon sa binata, gayong ang lahat ng taoy nasa luneta, sampu ng mga artistang pransesa. tinipanan ninyo ako, papanong hindi.?